text: Blokaderamt får ikke hentet affald
  30 maj 2012 kl. 15.17
  3Fs blokade mod restaurant Vejlegården kommer nu også til at omfatte afhentning af affald.
  I forsøget på at tvinge Vejlegårdens restauratør til at indgå overenskomst med 3F, har fagforbundet nu udvidet blokaden, så renovationsarbejderne bliver væk.
  De planer havde Dansk Arbejdsgiverforening ellers protesteret imod, men den protest har foreningen nu trukket tilbage, skriver Vejle Amts Folkeblad.
  